
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	7 mai 2013

	Nr.
	27/200


R A P O R T

asupra proiectului de Lege pentru modificarea şi completarea Legii nr. 279/2005 privind 

ucenicia la locul de muncă


În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PLx 94/2013 din 25 martie 2013, cu dezbaterea pe fond, în procedură obişnuită, a proiectului de Lege pentru modificarea şi completarea Legii nr. 279/2005 privind ucenicia la locul de muncă.
La întocmirea prezentului raport Comisia a avut în vedere avizele favorabile primite de la:

· Consiliul Legislativ (nr.1055/11.12.2012)

· Comisia pentru buget, finanţe şi bănci (nr.22/127/03.04.2013)

· Comisia juridică, de disciplină şi imunităţi (nr.31/421/02.04.2013)

· Comisia pentru drepturile omului, culte şi problemele minorităţilor naţionale (nr.25/157/03.04.2013)

· Comisia pentru egalitatea de şanse pentru femei şi bărbaţi (nr.37/239/03.04.2013)

· Comisia pentru învăţământ, ştiinţă, tineret şi sport (nr.29/87/03.04.2013)

Proiectul de lege are ca obiect de reglementare îmbunătăţirea cadrului legislativ actual prin:
· stimularea  participarii la ucenicie a tinerilor, ca o soluţie a promovării ocupării şi reducerii şomajului în rândul tinerilor
· stimularea participării tinerilor la o formă de pregătire profesională de calitate şi la dobândirea unor competenţe recunoscute la nivel naţional, care să le permită ocuparea unui loc de muncă şi continuarea învăţării
· simplificarea atribuţiilor angajatorilor care organizează ucenicia la locul de muncă
· stabilirea finanţării acestui tip de formare profesională prin utilizarea fondurilor europene.


Comisia propune Plenului Camerei Deputaţilor adoptarea proiectului de lege cu amendamente, admise şi respinse, redate în anexele la prezentul raport.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 16 aprilie 2013 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei, Protecţiei Sociale şi Persoanelor Vârstnice, doamna Georgeta Bratu - Secretar de Stat şi doamna Tania Grigore – director.
La lucrările comisiei şi-au înregistrat prezenţa 27 deputaţi din totalul de 28 membri ai comisiei.

Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din 19 martie 2013.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 




PREŞEDINTE,





SECRETAR,




Florin Iordache





Mihăiţă Găină

Întocmit,

Expert parlamentar Adriana Breazu

Anexa 1

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază

(Legea nr.279/2005)
	Text adoptat de Senat
	Text propus de Comisie

(autorul amendamentului)
	Motivarea
amendamentelor 

	1. 
	
	Titlul legii

Lege pentru modificarea şi completarea Legii nr. 279/2005 privind ucenicia la locul de muncă

	Nemodificat 
	

	2. 
	
	Art.I. - Legea nr. 279/2005 privind ucenicia la locul de muncă, republicată în Monitorul Oficial al României, Partea I, nr. 522 din 25 iulie 2011, se modifică şi se completează după cum urmează:


	Nemodificat 
	

	3. 
	Ucenicia la locul de muncă reprezintă formarea profesională realizată în baza unui contract de ucenicie la locul de muncă.
Art.1. - 
__

	1. Articolul 1 va avea următorul cuprins:
„Art.1. - (1) Ucenicia reprezintă formarea profesională realizată  la locul de muncă în baza unui contract de ucenicie.

(2) Programul de formare profesională prin ucenicie la locul de muncă constituie parte integrantă a contractului de ucenicie.”
	Nemodificat 
	

	4. 
	__
	2. După articolul 1 se introduc trei articole noi, art.11 - l3, cu următorul cuprins:
„Art.11. - Obiectivele formării profesionale prin ucenicie la locul de muncă sunt:

a) să ofere persoanelor interesate, cu vârsta de peste 16 ani, posibilitatea de a obţine o calificare în sistemul de formare profesională a adulţilor, care să permită ocuparea unui loc de muncă şi continuarea învăţării;

b) să permită angajatorilor să-şi asigure forţa de muncă calificată, de calitate, în funcţie de cerinţele proprii;

c) să faciliteze integrarea socială a persoanelor interesate, cu vârsta de peste 16 ani,  în concordanţă cu aspiraţiile profesionale şi cu necesităţile pieţei muncii;

d) să asigure un nivel de securitate adecvat persoanelor interesate, cu vârsta de peste 16 ani,  pentru a soluţiona problema pieţelor de muncă segmentate;

e) să contribuie la creşterea economică, crearea de noi locuri de muncă, coeziunea socială şi împlinire personală;

f) să promoveze dialogul social şi să contribuie la dezvoltarea parteneriatelor la nivel local.

Art.12. - Ucenicia la locul de muncă se adresează:

a) persoanelor interesate, cu vârsta de peste 16 ani,  care doresc să se concentreze pe învăţare pornind de la situaţiile profesionale reale, concrete, cerute de practicarea unei ocupaţii direct la locul de muncă;

b) angajatorilor care doresc să organizeze activităţi de ucenicie la locul de muncă potrivit domeniilor de activitate, pentru locurile de muncă declarate vacante.

Art.13. - În sensul prezentei legi, termenii şi expresiile de mai jos au următoarele semnificaţii:

a) angajator - persoana fizică sau juridică ce poate, potrivit legii, să angajeze forţă de muncă pe bază de contract individual de muncă;

b) ucenic - persoana fizică cu vârsta de peste 16 ani care, din voinţă proprie, încheie un contract de ucenicie cu un angajator, în scopul obţinerii unei calificări;

c) furnizori de formare profesională pentru ucenicie la locul de muncă, denumiţi în continuare furnizori - pot fi unităţi şi instituţii de învăţământ, angajatori, alţi formatori, autorizaţi/acreditaţi pentru calificarea respectivă;

d) coordonatorul de ucenicie - salariatul angajatorului sau, după caz, întreprinzătorul persoană fizică organizator al uceniciei la locul de muncă şi care are obligaţia de a colabora cu furnizorul de formare profesională autorizat pentru organizarea, desfăşurarea şi evaluarea continuă a formării profesionale a ucenicului, pe baza standardului ocupaţional corespunzător ocupaţiei în care se califică ucenicul;

e) contract de prestări de servicii de formare profesională - contractul încheiat între angajator şi furnizorul de formare profesională pentru ucenicie la locul de muncă, dacă este altă persoană juridică, în temeiul căruia se asigură formarea profesională a ucenicului şi susţinerea examenelor de absolvire, la finalizarea contractului de ucenicie.”


	Nemodificat 

Art.11 nemodificat 

Art.12 nemodificat

Lit.a) nemodificată

b) ucenic - persoana cu vârsta de peste 16 ani care, din voinţă proprie, încheie un contract de ucenicie cu un angajator, în scopul obţinerii unei calificări;

c) furnizori de formare profesională pentru ucenicie la locul de muncă, denumiţi în continuare furnizori - unităţi şi instituţii de învăţământ, angajatori, alţi formatori, autorizaţi/acreditaţi pentru calificarea respectivă;

lit.d) – e) nemodificate

Autor: d-l deputat Adrian Solomon 
	Pentru o mai clară definiţie.

Pentru unitate de terminologie.

	5. 
	Ucenicul este persoana fizică încadrată în muncă în baza unui contract de ucenicie la locul de muncă.Art.2 . - 

	3. Articolul 2 se abrogă.
	Nemodificat 
	

	6. 
	Art.3. - (1) Angajatorul are obligaţia de a desemna un coordonator de ucenicie pentru formarea profesională a ucenicului realizată în baza unui contract de ucenicie la locul de muncă.
(2) Coordonatorul de ucenicie este salariat al angajatorului care organizează ucenicia la locul de muncă.

(3) În cazul în care ucenicia la locul de muncă este organizată de către un întreprinzător persoană fizică, în condiţiile legii, coordonatorul de ucenicie este chiar întreprinzătorul persoană fizică.


	4. Articolul 3 va avea următorul cuprins:
„Art.3. - Angajatorul are obligaţia de a desemna un coordonator de ucenicie care îndrumă ucenicul în vederea dobândirii competenţelor profesionale necesare calificării pentru care se organizează ucenicia la locul de muncă.”
	Nemodificat 
	

	7. 
	Art.4 alin.(5)

(5) Pe lângă elementele obligatorii ale contractului individual de muncă, contractul de ucenicie la locul de muncă cuprinde şi clauze cu privire la:
a) calificarea pe care urmează să o dobândească ucenicul;

__

b) numele coordonatorului de ucenicie şi calificarea acestuia;
c) locul/locurile în care se desfăşoară activitatea de formare profesională;
d) durata necesară pregătirii teoretice şi practice prin ucenicie la locul de muncă;

__

__

e) alte clauze potrivit legii.
	5. La articolul 4, alineatul (5) va avea următorul cuprins:
„(5) Pe lângă elementele obligatorii ale contractului individual de muncă, contractul de ucenicie cuprinde şi următoarele clauze referitoare la:

a) denumirea calificării pe care urmează să o dobândească ucenicul;

b) denumirea furnizorului de formare care desfăşoară programul de formare profesională prin ucenicie la locul de muncă;

c) numele coordonatorului de ucenicie şi calificarea acestuia;

d)
locul/locurile în care se desfăşoară activitatea de formare profesională;

e) durata necesară pregătirii teoretice şi practice prin ucenicie la locul de muncă;

f) obligaţiile suplimentare ale angajatorului;

g) obligaţiile ucenicului;

h) alte clauze, potrivit legii.


	Nemodificat 
	

	8. 
	__
	6. La articolului 4, după alineatul (5) se introduc două noi alineate, alin.(51) şi (52), cu următorul cuprins:

„(51) Obligaţiile suplimentare ale angajatorului sunt:

a) să asigure ucenicului toate drepturile pe care i le conferă un contract de muncă încheiat pe durată determinată proporţional cu timpul lucrat;

b) să asigure  ucenicului pregătirea practică  necesară calificării în care ucenicul se formează profesional;

c) să asigure ucenicului accesul la pregătirea teoretică şi practică corespunzătoare programului de formare profesională, finalizat cu certificat de calificare profesională a adulţilor, în condiţiile Ordonanţei Guvernului nr.129/2000 privind formarea profesională a adulţilor, republicată, cu modificările şi completările ulterioare;

d) să asigure finanţarea programului de formare profesională a ucenicului, dacă acest program nu este finanţat din alte surse.

(52) Obligaţiile ucenicului sunt:

a) să desfăşoare activitatea în conformitate cu prevederile contractului de ucenicie la locul de muncă;

b) să participe la pregătirea teoretică şi practică corespunzătoare programului de formare profesională, finalizat cu certificat de calificare profesională a adulţilor, în condiţiile Ordonanţei Guvernului nr. 129/2000, republicată, cu modificările şi completările ulterioare;

c) să susţină şi să promoveze examenul de absolvire la terminarea stagiilor de pregătire teoretică şi practică, pentru obţinerea certificatului de calificare profesională.”


	Nemodificat 
	

	9. 
	Art.4, alin.(6)

(6) Drepturile şi obligaţiile angajatorului şi ale ucenicului se stabilesc prin contractul de ucenicie la locul de muncă, ce se completează cu prevederile din cuprinsul contractului colectiv de muncă aplicabil şi prin regulamentele interne, după caz.
	7. La articolul 4, alineatul (6) va avea următorul cuprins:

„(6) Drepturile şi obligaţiile angajatorului şi ale ucenicului se stabilesc prin contractul de ucenicie,  completat cu prevederile din contractul colectiv de muncă aplicabil şi ale regulamentelor interne, după caz.”


	Nemodificat 
	

	10. 
	Art.5. - (1) Poate fi încadrată ca ucenic în muncă orice persoană fizică ce a împlinit vârsta de 16 ani, dar nu mai mult de 25 de ani, şi nu deţine o calificare pentru ocupaţia în care se organizează ucenicia la locul de muncă.
..................................................
	8. La articolul 5, alineatul (1) va avea următorul cuprins:
„Art.5. - (1) Poate încheia contract de ucenicie persoana care îndeplineşte cumulativ următoarele condiţii:

a) face demersuri pentru a-şi găsi un loc de muncă, prin mijloace proprii sau prin înregistrare la agenţia pentru ocuparea forţei de muncă în a cărei rază teritorială îşi are domiciliul sau, după caz, reşedinţa ori la alt furnizor de servicii de ocupare, acreditat în condiţiile legii;

b) a împlinit vârsta de 16 ani;

c) nu are calificare pentru ocupaţia în care se organizează ucenicia la locul de muncă; 

d) îndeplineşte condiţiile de acces la formare profesională prin ucenicie la locul de muncă, pe niveluri de calificare conform prevederilor Ordonanţei Guvernului nr.129/2000, republicată, cu modificările şi completările ulterioare.


	Nemodificat 
	

	11. 
	Art.5 alin.(2)

(2) Persoana fizică poate încheia un contract de ucenicie la locul de muncă, în calitate de ucenic, şi la împlinirea vârstei de 15 ani, cu acordul scris al părinţilor sau al reprezentanţilor legali, pentru activităţi potrivite cu dezvoltarea fizică, aptitudinile şi cunoştinţele sale, dacă astfel nu îi sunt periclitate sănătatea, dezvoltarea şi pregătirea profesională. Lipsa acordului părinţilor sau al reprezentanţilor legali atrage după sine nulitatea absolută a contractului de ucenicie.
	9. La articolul 5, alineatul (2) se abrogă.
	Nemodificat 
	

	12. 
	Art.5 alin.(5)

(5) Ucenicii care au împlinit vârsta de 18 ani au dreptul la întreţinere, acestora aplicându-li-se prevederile Codului familiei, perioada de ucenicie fiind asimilată cu cea de continuare a studiilor.
	10.
La articolul 5, alineatul (5) va avea următorul cuprins:

„(5)
Ucenicii până la vârsta de 25 ani au dreptul la întreţinere, acestora aplicându-li-se prevederile Codului familiei, perioada de ucenicie fiind asimilată cu cea de continuare a studiilor.”
	10. La articolul 5, alineatul (5) va avea următorul cuprins:
„(5) Ucenicii până la vârsta de 26 ani au dreptul la întreţinere, acestora aplicându-li-se prevederile Codului civil, perioada de ucenicie fiind asimilată cu cea de continuare a studiilor.”

Autor: d-l deputat Kerekes Karoly


	Prin intrarea în vigoare a noului Cod civil s-a abrogat Codul familiei. Dreptul la întreținere a copilului devenit major, potrivit Codului civil, este până la vârsta de 26 ani, dacă acesta se află în continuarea studiilor.



	13. 
	Art.6 alin.(2)
(2) Persoana fizică autorizată şi întreprinderea familială pot organiza ucenicie la locul de muncă pentru maximum 3 ucenici care se pregătesc concomitent şi numai pentru nivelul 1 de calificare, potrivit dispoziţiilor legale.


	11. La articolul 6, alineatul (2) se abrogă.
	Nemodificat 
	

	14. 
	Art. 7. - (1) Durata contractului de ucenicie la locul de muncă nu poate fi mai mare de 3 ani şi mai mică de 12 luni.

…………………………………………………..

(3) Formarea profesională prin ucenicie la locul de muncă cuprinde pregătirea teoretică şi pregătirea practică sau numai pregătirea practică.

…………………………………………………..
(6) Programul normal de muncă pentru persoanele încadrate în baza unui contract de ucenicie la locul de muncă este de maximum 8 ore pe zi, în regim de maximum 5 zile pe săptămână.
	12.
La articolul 7, alineatele (1), (3) şi (6) vor avea următorul cuprins:

„Art.7.- (1) Durata contractului de ucenicie se stabileşte în funcţie de nivelul de calificare pentru care urmează să se pregătească ucenicul, fără a putea fi mai mică de:
a)
12 luni, în cazul în care ucenicia la locul de muncă se organizează pentru dobândirea competenţelor corespunzătoare unei calificări de nivel 1;
b)
24 de luni, în cazul în care ucenicia la locul de muncă se organizează pentru dobândirea competenţelor corespunzătoare unei calificări de nivel 2;
c)
36 de luni, în cazul în care ucenicia la locul de muncă se organizează pentru dobândirea competenţelor corespunzătoare  unei calificări de nivel 3.

………………………………………………….
(3)
Formarea profesională prin ucenicie la locul de muncă cuprinde pregătirea teoretică şi pregătirea practică, în conformitate cu prevederile legale în vigoare şi, după caz, cu legile speciale care reglementează acea ocupaţie.

…………………………………………………
(6) Durata timpului de muncă este de 8 ore pe zi şi 40 de ore pe săptămână iar, în cazul tinerilor cu vârsta de până la 18 ani, durata timpului de muncă este de 6 ore pe zi şi 30 de ore pe săptămână.”


	Nemodificat 
	

	15. 
	Art. 8 alin.(2)
(2) La încheierea contractului de ucenicie, părţile pot conveni ca, la încetarea acestuia, activitatea să poată continua prin încheierea unui contract individual de muncă pentru exercitarea ocupaţiei în care ucenicul va fi calificat.

	13.
La articolul 8, alineatul (2) va avea următorul cuprins:

„(2)
La încheierea contractului de ucenicie, părţile pot conveni ca, la încetarea acestuia:

a)
activitatea ucenicului, după obţinerea calificării, să continue cel puţin o perioadă egală cu durata contractului de ucenicie, prin încheierea unui contract individual de muncă, în condiţiile legii, pentru exercitarea ocupaţiei în care ucenicul a fost calificat, dacă angajatorul a finanţat programul de ucenicie;

b) ucenicul să suporte cheltuielile ocazionate de formarea profesională finanţată de angajator în condiţiile în care nu respectă termenii contractuali prevăzuţi la lit.a).”


	Nemodificat 
	

	16. 
	Art. 9. - (1) Statutul de ucenic îi conferă acestuia toate drepturile şi obligaţiile prevăzute de legislaţia muncii, precum şi drepturile şi obligaţiile prevăzute de prezenta lege.

................................................


	14.
La articolul 9, alineatul (1) va avea următorul cuprins:
„Art.9.- (1)
Statutul de ucenic îi conferă acestuia toate drepturile şi obligaţiile prevăzute de legislaţia muncii, de prezenta lege şi, după caz, de legile speciale care reglementează acea ocupaţie.”


	Nemodificat 
	

	17. 
	Art.10. - În vederea formării profesionale a ucenicului, angajatorul are obligaţia să asigure ucenicului accesul la pregătire teoretică şi practică, precum şi toate condiţiile necesare astfel încât coordonatorul de ucenicie să îşi îndeplinească sarcinile în ceea ce priveşte formarea ucenicului.

	15.
Articolul 10 va avea următorul cuprins:
„Art.10. - În vederea formării profesionale a ucenicului, angajatorul are obligaţia să asigure ucenicului accesul la pregătire teoretică şi practică, precum şi toate condiţiile necesare pentru ca furnizorul de formare profesională autorizat şi coordonatorul să-şi îndeplinească sarcinile în ceea ce priveşte formarea ucenicului.”


	Nemodificat 
	

	18. 
	Art.13. - (1) Angajatorul are obligaţia de a organiza evaluarea pregătirii teoretice şi practice a ucenicului, printr-un centru de evaluare şi certificare a competenţelor profesionale obţinute pe alte căi decât cele formale, şi de a suporta costurile evaluării şi certificării formării profesionale prin ucenicie la locul de muncă.

(2) Evaluarea şi certificarea formării profesionale prin ucenicie la locul de muncă se realizează în conformitate cu prevederile legale în vigoare privind competenţele obţinute în sistem nonformal şi informal.
(3) În cazul în care ucenicul nu a obţinut competenţele profesionale specifice programului de formare prin ucenicie, în condiţiile alin. (1), evaluarea acestuia se mai poate face o singură dată, în termen de 60 de zile de la data comunicării deciziei Comisiei de evaluare, eliberată potrivit legii.
(4) În situaţia prevăzută la alin.(3), contractul de ucenicie la locul muncă se poate prelungi, în mod corespunzător, cu cel mult 60 de zile.

	16. Articolul 13 va avea următorul cuprins:
„Art.13.-
Evaluarea şi certificarea formării profesionale prin ucenicie la locul de muncă se realizează în conformitate cu prevederile legale în vigoare privind formarea profesională a adulţilor.”
	Nemodificat 
	

	19. 
	Art.14. - Ucenicul are următoarele obligaţii:
a) de a se forma profesional în scopul obţinerii Certificatului de competenţe profesionale, corespunzător tuturor competenţelor profesionale specifice acelei ocupaţii sau calificări, în conformitate cu standardul ocupaţional, respectiv standardul de pregătire profesională;
b) de a participa la procesul de evaluare şi de a depune toate diligentele necesare în vederea obţinerii certificatului prevăzut la lit.a).

	17. Articolul 14 se abrogă.
	Nemodificat 
	

	20. 
	Art.15. - (1) Angajatorul care încheie un contract de ucenicie la locul de muncă, conform prezentei legi, poate primi lunar, la cerere, din bugetul asigurărilor pentru şomaj, pe perioada derulării contractului de ucenicie, pentru acel ucenic, o sumă egală cu 60% din valoarea indicatorului social de referinţă al asigurărilor pentru şomaj şi stimulării ocupării forţei de muncă în vigoare, prevăzut de Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.
(2) Prevederile alin. (1) nu se aplică:
a) pe perioada de probă prevăzută în cuprinsul contractului de ucenicie la locul de muncă;
b) pe perioada în care raporturile de muncă sunt suspendate;
c) pe perioada de prelungire a contractului de ucenicie, prevăzută la art. 13 alin. (4).

(3) Suma lunară prevăzută la alin.(1) se acordă angajatorilor proporţional cu timpul efectiv lucrat de ucenic, precum şi pentru perioada concediului anual de odihnă al ucenicului.

	18. Articolul 15 va avea următorul cuprins:
„Art.15. - (1) Finanţarea formării profesionale prin ucenicie la locul de muncă se poate realiza din:
a) resurse proprii ale angajatorilor;
b) sponsorizări ale persoanelor fizice şi/sau juridice;
c) fonduri structurale europene;
d) bugetul asigurărilor de şomaj;

e) alte surse legale constituite: donaţii, taxe etc.
(2) Angajatorul care încheie un contract de ucenicie, pe perioada derulării acestuia, poate solicita şi beneficiază, la cerere, de 60% din valoarea indicatorului social de referinţă a asigurărilor pentru şomaj şi stimulării ocupării forţei de muncă, în vigoare, prevăzut de Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

(3) Prevederile alin.(2) nu se aplică:

a) pe perioada de probă prevăzută în cuprinsul contractului de ucenicie la locul de muncă;

b) pe perioada în care raporturile de muncă sunt suspendate.

(4) Suma lunară prevăzută la alin.(2) se acordă angajatorilor proporţional cu timpul efectiv lucrat de ucenic, precum şi pentru perioada concediului anual de odihnă al ucenicului.

(5) Modalitatea concretă de realizare a finanţării se detaliază prin normele metodologice de aplicare a prezentei legi.”


	Nemodificat 
	

	21. 
	Art.16. - Nu beneficiază de prevederile art. 15 angajatorii care, anterior încheierii contractului de ucenicie la locul de muncă, au avut cu persoana în cauză încheiat un alt contract de ucenicie la locul de muncă.
	19. Articolul 16 va avea următorul cuprins:

„Art.16. - Nu beneficiază de prevederile art. 15 angajatorii care, anterior încheierii contractelor de ucenicie, au avut cu persoana în cauză încheiate alte contracte de ucenicie, pentru aceeaşi calificare.
	Nemodificat 
	

	22. 
	Art.17. - Modul de acordare a sumei prevăzute la art. 15 alin. (1), din bugetul asigurărilor pentru şomaj, se stabileşte prin normele metodologice de aplicare a prezentei legi.


	20. Articolul 17 se abrogă.
	Nemodificat 
	

	23. 
	Art.18. - (1) În scopul asigurării formării profesionale a ucenicilor, angajatorii care beneficiază de facilităţile prevăzute la art. 15 sunt obligaţi să menţină raporturile de muncă ale acestora pe perioada contractului de ucenicie la locul de muncă încheiat.
(2) În situaţia în care ucenicul nu obţine nici a doua oară Certificatul de competenţe profesionale, angajatorul este obligat să restituie, în totalitate, agenţiei pentru ocuparea forţei de muncă judeţene, respectiv a municipiului Bucureşti sumele încasate de la bugetul asigurărilor pentru şomaj pentru respectivul ucenic, plus dobânda de referinţă a Băncii Naţionale a României, în vigoare la data primirii celei de-a doua decizii a Comisiei de evaluare, eliberată potrivit legii.

(3) În situaţia în care contractul de ucenicie la locul de muncă încetează anterior datei prevăzute în contract, angajatorul este obligat să restituie agenţiei pentru ocuparea forţei de muncă judeţene, respectiv a municipiului Bucureşti sumele încasate de la bugetul asigurărilor pentru şomaj pentru respectivul ucenic, plus dobânda de referinţă a Băncii Naţionale a României, în vigoare la data încetării contractului de ucenicie, dacă încetarea acestuia a avut loc din motivele prevăzute la art. 55 lit. b), art. 56 alin. (1) lit. d) şi art. 65 alin. (1) din Legea nr. 53/2003 - Codul muncii, republicată.
(4) Pentru sumele restituite în condiţiile alin. (2), angajatorul are drept de regres împotriva ucenicului care, cu rea-credinţă sau din neglijenţă, nu îşi îndeplineşte obligaţia prevăzută la art. 14 lit. b).


	21. Articolul 18 va avea următorul cuprins:
„Art.18.-
(1)
Angajatorii care beneficiază de prevederile art.15 alin.(1) lit.c) şi d) sunt obligaţi să menţină raporturile de muncă ale ucenicilor pe toată perioada contractului de ucenicie încheiat în condiţiile prezentei legi.

(2)
În situaţia în care contractul de ucenicie încetează anterior datei prevăzute în contract, angajatorul este obligat să restituie agenţiei pentru ocuparea forţei de muncă judeţene, respectiv a municipiului Bucureşti, sumele încasate de la bugetul asigurărilor pentru şomaj pentru respectivul ucenic, plus dobânda de referinţă a Băncii Naţionale a României, în vigoare la data încetării contractului de ucenicie, dacă încetarea acestuia a avut loc din motivele prevăzute la art.55 lit.b), art.56 alin.(1) lit.d) şi art.65 alin.(1) din Legea nr.53/2003 - Codul muncii, republicată, cu modificările ulterioare.
	Nemodificat 
	

	24. 
	Art. 21.- Ministerul Muncii, Familiei şi Protecţiei Sociale, prin agenţiile pentru prestaţii sociale judeţene, respectiv a municipiului Bucureşti, exercită controlul asupra modului în care este organizată şi se desfăşoară ucenicia la locul de muncă.

	22. Articolul 21 va avea următorul cuprins:
„Art.21.-
Ministerul Muncii, Familiei, Protecţiei Sociale şi Persoanelor Vârstnice, prin agenţiile judeţene pentru ocuparea forţei de muncă, respectiv a municipiului Bucureşti, exercită controlul activităţii furnizorilor de formare autorizaţi ce desfăşoară   programe de formare pentru ucenicie la locul de muncă.”


	Nemodificat 
	

	25. 
	Art. 23. - Constituie contravenţie şi se sancţionează de către persoanele stabilite cu atribuţii de control conform art. 20, cu amendă de 10.000 lei, încălcarea dispoziţiilor prevăzute la art. 3, art. 4 alin. (3), art. 5 alin. (1), (2) şi (4), art. 6 alin. (2) şi (3), art. 7 alin. (1), (2), (4)-(6), art. 9, 10, art. 12 alin. (2) şi art. 13.

	23.
Articolul 23 va avea următorul cuprins:
„Art.23. - Constituie contravenţie şi se sancţionează de către persoanele cu atribuţii de control conform art.20, cu amendă de 10.000 lei, încălcarea dispoziţiilor prevăzute la art.3, art. 4 alin.(3), art.5 alin.(1) şi (4), art.6 alin.(2) şi (3), art.7 alin.(1), (2), (4) - (6), art.9, art.10, art.12 alin.(3) şi art.13.”


	23.
Articolul 23 va avea următorul cuprins:
„Art.23. - Constituie contravenţie şi se sancţionează de către persoanele cu atribuţii de control conform art.20, cu amendă de 10.000 lei, încălcarea dispoziţiilor prevăzute la art.3, art. 4 alin.(3), art.5 alin.(1) şi (4), art.6 alin.(3), art.7 alin.(1), (2), (4) - (6), art.9, art.10, art.12 alin.(3) şi art.13.”

Autor: d-l deputat Adrian Solomon


	Pentru respectarea normelor de tehnică legislativă, având în vedere abrogarea alin.(2) al art.6.

	26. 
	__
	Art.II. - Prevederile art.I intră în vigoare la 30 de zile de la data publicării prezentei legi în Monitorul Oficial al României, Partea I.


	Nemodificat 
	

	27. 
	__
	Art.III. - Contractele de ucenicie încheiate potrivit prevederilor Legii nr.279/2005 privind ucenicia la locul de muncă, republicată, aflate în derulare la data intrării în vigoare a prezentei legi, îşi produc efectele până la expirarea perioadei pentru care au fost încheiate potrivit legislaţiei în vigoare la data încheierii lor.


	Nemodificat 
	

	28. 
	__
	Art.IV. - În termen de 30 de zile de la data publicării prezentei legi în Monitorul Oficial al României, Partea I, Ministerul Muncii, Familiei, Protecţiei Sociale şi Persoanelor Vârstnice va elabora şi va supune spre aprobare modificarea şi completarea Normelor metodologice de aplicare a prevederilor Legii nr.279/2005 privind ucenicia la locul de muncă, republicată, aprobate prin Hotărârea Guvernului nr.234/2006, cu modificările şi completările ulterioare.


	Nemodificat 
	

	29. 
	__
	__
	Art.V. - În tot cuprinsul Legii nr.279/2005 privind ucenicia la locul de muncă, republicată, sintagma Ministerul Muncii, Familiei şi Protecţiei Sociale se înlocuieşte cu sintagma Ministerul Muncii, Familiei, Protecţiei Sociale şi Persoanelor Vârstnice, iar sintagma contract de ucenicie la locul de muncă se înlocuieşte cu sintagma contract de ucenicie.
Autor: d-l deputat Adrian Solomon

	A fost preluat de la art.VI, pentru respectarea normelor de tehnică legislativă.

	30. 
	
	Art.V. - Legea nr.279/2005 privind ucenicia la locul de muncă, republicată în Monitorul Oficial al României, Partea I, nr.522 din 25 iulie 2011, cu modificările aduse  prin  prezenta  lege, va fi republicată în Monitorul Oficial al României, Partea I, dându-se textelor o nouă numerotare.


	Devine art.VI nemodificat 
	Potrivit normelor de tehnică legislativă, dispoziţia de republicare se regăseşte ca ultim articol în legea modificatoare.



	31. 
	
	Art.VI. - În tot cuprinsul Legii nr.279/2005 privind ucenicia la locul de muncă, republicată, sintagma Ministerul Muncii, Familiei şi Protecţiei Sociale se înlocuieşte cu sintagma Ministerul Muncii, Familiei, Protecţiei Sociale şi Persoanelor Vârstnice, iar sintagma contract de ucenicie la locul de muncă se înlocuieşte cu sintagma contract de ucenicie.


	Se elimină.
Autor: d-l deputat Adrian Solomon

	Potrivit normelor de tehnică legislativă, dispoziţia de republicare se regăseşte ca ultim articol în legea modificatoare.




Anexa 2

Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1.
	2. După articolul 1 se introduc trei articole noi, art.11 -13, cu următorul cuprins:

„Art.11. - Obiectivele formării profesionale prin ucenicie la locul de muncă sunt:
a) să ofere persoanelor interesate, cu vârsta de peste 16 ani, posibilitatea de a obţine o calificare în sistemul de formare profesională a adulţilor, care să permită ocuparea unui loc de muncă şi continuarea învăţării;

b) să permită angajatorilor să-şi asigure forţa de muncă calificată, de calitate, în funcţie de cerinţele proprii;

c) să faciliteze integrarea socială a persoanelor interesate, cu vârsta de peste 16 ani, în concordanţă cu aspiraţiile profesionale şi cu necesităţile pieţei muncii;

d) să asigure un nivel de securitate adecvat persoanelor interesate, cu vârsta de peste 16 ani, pentru a soluţiona problema pieţelor de
muncă segmentate;


e) să contribuie la creşterea economică, crearea de noi locuri de muncă, coeziunea socială şi împlinire personală;
f) să promoveze dialogul social şi să contribuie la dezvoltarea parteneriatelor la nivel local.

Art. 12.- Ucenicia la locul de muncă se adresează:
a) persoanelor interesate, cu vârsta de peste 16 ani, care doresc să se concentreze pe învăţare pornind de la situaţiile profesionale reale, concrete,cerute de practicarea unei ocupaţii direct la locul de muncă;
b) angajatorilor care doresc să organizeze activităţi de ucenicie
la locul de muncă potrivit domeniilor de activitate, pentru locurile de muncă declarate vacante. 

Art.13.- În sensul prezentei legi, termenii şi expresiile de mai jos au următoarele semnificaţii:

a) angajator - persoana fizică sau juridică ce poate, potrivit legii, să angajeze forţă de muncă pe bază de contract individual de muncă;
b) ucenic - persoana fizică cu vârsta de peste 16 ani care, din voinţă proprie, încheie un contract de ucenicie cu un angajator, în scopul obţinerii unei calificări;

c) furnizori de formare profesională pentru ucenicie la locul de muncă, denumiţi în continuare furnizori -  pot fi  unităţi şi instituţii de învăţământ, angajatori, alţi formatori, autorizaţi/acreditaţi pentru calificarea respectivă;

d) coordonatorul de ucenicie - salariatul angajatorului sau, după caz, întreprinzătorul persoană fizică organizator al uceniciei la locul de muncă şi care are obligaţia de a colabora cu furnizorul de formare profesională autorizat pentru organizarea, desfăşurarea şi evaluarea continuă a formării profesionale a ucenicului, pe baza standardului ocupaţional corespunzător ocupaţiei în care se califică ucenicul;
e) contract de prestări de servicii de formare profesională - contractul încheiat între angajator şi furnizorul de formare profesională pentru ucenicie la locul de muncă, dacă este altă persoană juridică, în temeiul căruia se asigură formarea profesională a ucenicului şi susţinerea examenelor de absolvire, la finalizarea contractului de ucenicie.”

	Domnul deputat Kerekes Karolz propune reformularea textului după cum urmează:
„Art.11. - Obiectivele formării profesionale prin ucenicie la locul de muncă sunt:
a) să ofere persoanelor interesate, cu vârsta între 15 şi 25 de ani, posibilitatea de a obţine o calificare în sistemul de formare profesională a adulţilor, care să permită ocuparea unui loc de muncă şi continuarea învăţării;

b) nemodificată
c) să faciliteze integrarea socială a persoanelor interesate, cu vârsta între 15 şi 25 de ani, în concordanţă cu aspiraţiile profesionale şi cu necesităţile pieţei muncii;

d) să asigure un nivel de securitate adecvat persoanelor interesate, cu vârsta între 15 şi 25 de ani, pentru a soluţiona problema pieţelor de muncă segmentate;
e) şi f) nemodificate
Art.12.- Ucenicia la locul de muncă se adresează:
a) persoanelor interesate, cu vârsta între 15 şi 25 de ani, care doresc să se concentreze pe învăţare pornind de la situaţiile profesionale reale, concrete,cerute de practicarea unei ocupaţii direct la locul de muncă,
b) nemodificată
Art.13.- În sensul prezentei legi, termenii şi expresiile de mai jos au
următoarele semnificaţii:

a) angajator - persoana fizică sau juridică ce poate, potrivit legii, să angajeze forţă de muncă pe bază de contract individual de muncă,
b) ucenic - persoana cu vârsta între 15 şi 25 de ani care, din voinţă proprie, încheie un contract de ucenicie cu un angajator, în scopul obţinerii unei calificări; 
c)-e) nemodificate
	Argumente pentru susţinere:
Pentru corelarea cu Codul muncii care permite încheierea unui contract individual de muncă cu acordul părinţilor de la vârsta de 15 ani.
Argumente pentru respingere:

Conform Legii educaţiei naţionale nr.1/2011 învăţământul obligatoriu este de minimum 10 clase.  Permiţând participarea la ucenicie sub vârsta de 16 ani se încurajează abandonul şcolar.

Limitarea vârstei ucenicului la 25 de ani este restrictivă.


	Camera Deputaţilor

	2.
	2. După articolul 1 se introduc trei articole noi, art.11 -13, cu următorul cuprins:

................................................
Art.13. - În sensul prezentei legi, termenii şi expresiile de  mai jos au următoarele semnificaţii:

................................................
c) furnizori de formare profesională pentru ucenicia la locul de muncă, denumiţi în continuare furnizori – pot fi unităţi şi instituţii de învăţământ, angajatori, alţi formatori, autorizaţi/acreditaţi pentru calificarea respectivă;

	Comisia pentru învăţământ, ştiinţă, tineret şi sport propune reformularea textului după cum urmează:
“c) furnizori de formare profesională pentru ucenicia la locul de muncă, denumiţi în continuare furnizori – orice persoană fizică sau juridică de drept public sau privat, autorizată  potrivit prevederilor Ordonanţei Guvernului nr.129/2000, republicată, cu modificările şi completările ulterioare;”

	Argumente pentru susţinere:

Formularea este mai cuprinzătoare.
Argumente pentru respingere:

S-a considerat că textul adoptat de comisie este corelat cu legislaţia în vigoare.

	Camera Deputaţilor

	3.
	8. La articolul 5, alineatul (1) va avea următorul cuprins:

„Art.5. - (1) Poate încheia contract de ucenicie persoana care îndeplineşte cumulativ următoarele condiţii:

a) face demersuri pentru a-şi găsi un loc de muncă, prin mijloace proprii sau prin înregistrare la agenţia pentru ocuparea forţei de muncă în a cărei rază teritorială îşi are domiciliul sau, după caz, reşedinţa ori la alt furnizor de servicii de ocupare, acreditat în condiţiile legii;

b) a împlinit vârsta de 16 ani;

c) nu are calificare pentru ocupaţia în care  se organizează ucenicia la locul de muncă; 

d) îndeplineşte condiţiile de acces la formare profesională prin ucenicie la locul de muncă, pe niveluri de calificare conform prevederilor Ordonanţei Guvernului nr.129/2000, republicată, cu modificările şi completările ulterioare.
	Domnul deputat Kerekes Karolz propune reformularea textului după cum urmează:
„Art.5. - (1) Poate încheia contract de ucenicie persoana care îndeplineşte cumulativ următoarele condiţii:

a) nemodificată

b) are vârsta între 15 şi 25 de ani;

c) şi d) nemodificate
	Argumente pentru susţinere:

Pentru corelarea cu Codul muncii care permite încheierea unui contract individual de muncă cu acordul părinţilor de la vârsta de 15 ani.

Argumente pentru respingere:

Conform Legii educaţiei naţionale nr.1/2011 învăţământul obligatoriu este de minimum 10 clase.  Permiţând participarea la ucenicie sub vârsta de 16 ani se încurajează abandonul şcolar.

Limitarea vârstei ucenicului la 25 de ani este restrictivă.


	Camera Deputaţilor

